
Wedi symud dros 200 o filltiroedd i fyw ym mhrifddinas Cymru, cefais fy ysbrydoli’n syth gan y cyferbyniad rhwng ffordd o fyw Caerdydd a’r hyn sy’n gyfarwydd i mi yng Nghaernarfon. Mae Cymru yn genedl sydd wedi’i lunio gan raniadau cymdeithasol, ac  fy mwriad yw archwilio’r hanes a’r cyd-destun y tu ôl i’r rhaniadau hyn – yn enwedig drwy archwilio’r rôl mae stereoteipiau yn ei chwarae wrth lunio hunaniaeth y Cymry.
Yn achos Caernrfon, mae’r term ‘Cofi Dre’ yn fwy na label, mae’n rhan o annatod hunaniaeth y trigolion, gan greu darlun cryf o’r gymuned. Wedi tyfu fyny yn y dref, sylweddolaf bod termau megis ‘chav’ wedi dod yn derm poblogaidd i ragfarnu a thargedu unigolion o gefndiroedd incwm isel – yn bennaf yng Ngogledd Cymru. Fel ‘Cofi Dre’ fy hun, rwyf yn awyddus i ddeall yn ddyfnach sut mae’r labeli hyn yn ffurfio hunaniaeth gymunedol y dref, a sut maen’t yn dylanwadu ar y ffordd mae pobl yn cael eu gweld a’u trin.
Yn achos Caerdydd, mae fy niddordeb yn canolbwyntio ar berthynas unigryw’r Brif Ddinas gyda’ r Gymraeg. Rwyf wedi profi’n bersonol y gwahaniaethau rhwng defnydd yr iaith yng Ngogledd a De Cymru – yn nhermau nifer y siaradwyr,  safon yr iaith a’r amrywiaeth tafodiaethol. Wedi cael cyfle i fyw ar ddau begwn o’r wlad, rwyf wedi dod i sylweddoli fod stereoteipiau cryf yn bodoli – boed yn wir neu beidio – sy’n dylanwadu ar ein canfyddiad o’n gilydd fel Cymry.
Wrth ysgrifennu drama ar y pwnc hwn, fyddai’n cyferbynnu’r ddau stereoteip yn osgystal a rhoi cyfle i’r ddau ddod at eu gilydd a canfod y cysylltiad sydd ganddom ni gyd fel Cymry. Bydd y ddrama’n gweithredu fel modd o archwilio’r tensiynau hyn mewn ffordd creadigol, drwy gyfrwng cymeriadau sy’n cynrychioli’r ddwy ochr o’r sgwrs. Drwy osod cymeriadau o Gaernarfon a Chaerdydd mewn cyd-destun cyffredin, rwy’n gobeithio sbarduno trafodaeth am y diffiniadau rydym yn eu rhoi ar ein gilydd – yn anymwybodol weithiau – a’r potensial sydd i bontio’r bylchau rhwng cymunedau.
Felly, mae’n hanfodol ystyried ein cefndir hanesyddol er mwyn dadnsoddi sut mae’r amywiaeth ddiwylliannol hon wedi llunio Cymru gyfoes, ac i archwilio sut a pham y mae stereoteipiau’n parhau i gael eu cynnal a’u lladaenu yn ein cymdeithas – ac ystyried i ba raddau mae stereoteipiau wir yn dylanwadu ar hunniaeth gymunedol. 

Yng ngeiriadur Cambridge, caiff ‘sterioteip’ i’w ddiffinio fel “a set idea that people have about what someone or something is like, especially an idea that is wrong” (Cambridge Dictionary, 2019). Serch hynny, gall ddadlau nad oes diffiniad pendant i’r cysyniad o ‘stereoteip’, wrth i ddamcanwyr lunio ystyriau gwahanol i’w gilydd. Er enghraifft ,  mae Kanahara yn awgrymu mai  ‘a belief about a group of indiviuals’ yw ei ystyr sylfaenol, a nid o reidrwydd yn syniad ‘anghywir’- fel nodwyd yn y geiriadur. Hynny yw, mae cred am unigolyn sydd o unrhyw grŵp ystradebol yn cael ei ddynodi’n ‘application of stereotype’ (Kanahara, S. 2006) Wrh astudio’r ffynhnnell hon ymhellach, deallaf mai math o gyffredinoli yw’r weithred o stereoteipio, a bod angen profiad blaenorol – a elwir yn specification – i  sefydlu cyffredinoli. Felly,  ni ellir diffinio’n fanwl ac yn derfynol beth yw ystyr steroteip, nac egluro’n glir pam mae pobl yn dueddol i steriotepio. Er hyn, yn sicr mae sterioteipio yn gysyniad poblogaidd iawn, sydd yn digwydd yn gyson. Mae astudiethau’n dangos ei fod yn rhan o brofiad dyddiol nifer fawr o bobl. Yn ôl (UN WOMEN,  2023), mae pawb yn ymwybodol o sterioteipio yn digwydd o’u cwmpas, ac mae rhai pob yn cael eu disgrifio fel “silent stereotypers, who perpetute harmful generalizations without openly expressing them”. Mae hyn yn cyfeirio at bobl sydd yn cadw eu rhagfarnau yn guddiedig,ac ambell dro yn anymwybodol. 
Darllenis yn llyfr Fiske (2018) y datganiad “power is control, and stereotypes are one way to exert control”, sy’n awgrymu bod pobl sydd â’r awydd i deimlo grym neu rheolaeth yn aml yn troi at stereoteipio fel dull o gadarnhau’r grym hynny. Mae hyn yn cael ei atgyfnerthu pan nodir “people in power stereotype subordinates because they do not need to pay attention to them and because it might not be easy to.” Mae Fiske yn pwysleisio bod cymhelliant i reoli eraill yn gallu arwain at ddefnyddio stereoteipiau fel dull anuniongyrchol i gadw rheolaeth.  Gan fod stereoteipio mor gyffredin felly, mae’n hanfodol ystyried ei effaith ar yr unigolyn, yn enwedig o ran hunaniaeth, hunan-barch a pherthnasoedd cymdeithasol. Mae damcaniaethwyr wedi nodi ers tro y gall unigolion sy’n destun stereoteipio negyddol “possess lower self esteem” (Crandall, Nierman & Hebl, 2009). Mae’r syniad hwn yn cyd-fynd â’r cysyniad o self-filling prophecy, sef pan fo unigolyn yn dechrau ymddwyn yn unol â’r label sy’n cael ei roi arno (Wilkins, 1976). Mae’n bosib gweld hyn yn digwydd o fewn rhai ardaloedd yng Nghymru lle mae pobl ifanc yn osgoi siarad Cymraeg, neu’n ceisio newid eu tafodiaeth oherwydd y stigma sy’n gysylltiedig â bod yn ‘wledig’ neu’n ‘hên ffasiwn’.
Arweiniai hyn i’r ddadl bod acenion a thafodiaeth yn chwarae rôl mewn llunio stereoteipiau.  Mae acenion yn cyfleu gwybodaeth hanfodol am hunaniaeth, emosiynau, bwriadau a meddyliau unigolion. Nodir Kozlowski (2015) “Accents can be salient mark-ers of outgroup membership an thus evoke negative judgements and stereotypes”, dangosai hyn bod y ffordd unigryw mae pobl yn ynganu geiriau yn gallu sbarduno barn negyddol neu ragfarnol. Gall bobl lunio barn sydyn am gymeriad ar sail acen, er enghraifft “Southern accents are strongly associated with a lack of education, the country, and the image of redneck”. Amlyga hyn bod acen yn rhan bwysig o hunaniaeth person a gellir ddadlau y medrwch ei ddefnyddio fel awgrym ystyrlon ar gyfer categoreiddio unigolyn, gan ei fod yn cyfleu swm arwyddocaol o wybodaeth gymdeithasol. Mae Kozlowski yn nodi bod “individuals with non-native accents are typically perceived to be of lower socioeconomic status and have less successful jobs” ond i’w gwrthwyneb, bod “individuals with native accents are characterized to be more successful” ac felly yn fwy tueddol o ddal swyddi o statws uchel fel gwaith cyfreithiol. Heb os felly, mae rhai acenion yn fwy ‘stigmatized’ nag eraill, tra bod rhai yn cael eu edmygu. Mae adolygiad gan (Jeffries, 2025) yn nodi “Children link accent with intelligence from the age of five” gan bwysleisio bod yno lawer o ragfarnu yn digwydd tuag at acenion gogleddol o oed ifanc iawn. Credaf bod yr ymchwil hyn yn berthnasol i Gymru hefyd, gyda ein ymatebion cadarnhaol neu negyddol am wahanol acenion yn y wlad yn seiliedig ar y stereoteipiau rydym yn eu cysylltu â nhw. 
Mae’n hollbwysig ystyried bod dau ochr i’r ddadl os yw stereoteipio yn gysyniad positif neu beidio. Darllenais mewn Blog o’r enw ‘The Multiple Ways to Criticise Stereotyping’  bod sterioteipio yn gallu bod yn ffordd i helpu pobol brosesu a chategoreiddio gwybodaeth cymdeithasol cymleth yn gyflym. Yn osgytal, gan bod stereoteipiau yn aml yn codi o batrymau neu dueddiadau o fewn grwpiau, wrth eu cymhwyso yn ofalus gallant weithiau adlewyrchu nodweddion grŵp go iawn. Yn debyg, mewn rhai achosion gall stereoteipiau heplu i ragfynegi ymddygiadau grŵp, a all fod yn ddefnyddiol mewn rhai meysydd (Puddifoot, 2018). Ar y llaw arall, mae stereoteipiau yn aml yn camliwio realiti drwy orgyffredinoli neu orliwio nodweddion,  gan arwain at gamddealltwriaeth am unigolyn, fe a’i (Fiske, 2024) ymlaen i egluro bod “people’s identities ar multifaceted, identities are not so simple”. Nodir hefyd, yn erbyn sterioteipio bod sterioteip yn gysylltu yn agos i “prejudice and discrimination, fueling negative attitudes and actions against groups”. Dangosir hyn bod y berthynas rhwng stereoteipiau, rhagfarn, a gwahaniaethau yn aml yn cael ei weld fel un negyddol. Er bod stereoteipiau weithiau’n gallu cynnig ffordd defnyddiol o brosesu gwybodaeth cymdeithasol, mae’n hanfodol cydnabod y peryglon sy’n dod law yn llaw a rhagfarnu a gwahaniaethu. 
Gan ddeall bod stereoteipio yn arf gymdeithasol pwerus sy’n dylanwadu ar agweddau ac ymddygiad, mae’n werth archwilio sut mae’r un mecanweithiau yn gweithredu yng nghyd-destun penodol Cymru. Felly i ddeall mwy am sterioteip yng Nghymru roedd rhaid i mi ymchwilio mewn i hanes y wlad a’i hunaniaeth, a sut mae pobol y wlad wedi’w gyffredinoli. Mae llyfr ‘Who Speaks For Wales’ gan Raymond Williams (Williams, R. 2021) yn amlygu esblygiad hunaniaeth Gymreig, gan bwysleisio ar ei gysylltiad â iaith, traddodiadau,  mudiadau chenedlaetholgar yn ogystal ac effaith diwydinnau. Gellir weld y dylanwad hwn yn glir mewn cyfresi teledu, fel Gavin and Stacey, lle caiff Cymry eu portreadu mewn ffordd penodol. Nodir R. Williams, i lawer, mae diwylliant neu hunaniaeth Gymreig wedi’w hadeiladu gan fara brith, yr Eisteddfod, corau, llwyau garu, engylion a’r ddraig goch. Er bod rhai o’r nodweddion hyn yn adlewyrchu realiti i raddau, maent hefyd yn atgyfnerthu syniadau cul am Gymru a’r Cymry. Mae R. Williams yn dadlau bod Cymru wedi’w siapio gan y “depopulation, unumpoyment, expoitation, poverty” ac wrth anwybyddu rhain, rydym yn “denying large parts of our social experience”. Mae sterioteipiau o fewn hunaniaeth Cymru wedi cael eu ffurfio’n bennaf gan yr iaith, dearyddiaeth a’r cyfryngau. Yn ôl Day. G (2015) mewn ffigwr lle mae’n dadansoddi rôl yr iaith gymraeg ar adeiladu hunanieth gymraeg -  mae sterioteip pobol sydd yn siarad yr iaith yn “wledig, hen ffasiwn ac yn wrth-saesneg”. Mae llawer yn cytuno mae cyfraniad cyfryngau cymraeg sydd yn gwarchod hunaniaeth yr wlad,  mae Day yn dadlau bod cyfryngau cymraeg fel S4C a Radio Cymru wedi chwarae rôl ganolog o greu delwedd neu sterioteip o bobol cymraeg i’r gwylwyr.  Wrth ymchwilio mewn i sut mae’r sterioteipiau o fewn ein gwlad wedi’w ffurfio, gwelaf bod y sterioteipiau hyn weithiau’n seiliedig ar wirionedd hanesyddol ond yn symleiddio realiti cyfoes. 
Wrth ganolbwyntio’n fanylach ar Gaernarfon a’i phobol, roedd hi’n hollbwysig i mi ddiffinio’r sterioteip o ‘Cofi Dre’. Does dim llawer o ffynhonnellau academaidd yn trafod yr enw yma sydd wedi cael eu rhoi ar drigolion Caernarfon, ond fel Cofi fy hun, fyswni’n ein egluro fel criw dosbarth gweithiol, cymraeg iawn ond iaith lafar iawn, a pobol sy’n cymdeithasu â thafodiaeth grêf. Credaf fy mod yn siarad dros pob ‘Cofi’ pan yn dweud ein bod yn cario balchder yn y iaith Gymraeg ac ein hunaniaeth leol. Darllenais y ddrama gair am air ‘Sgint’ gan Bethan Marlow (Marlow.B 2012) i gael dealltwriaeth pellach o fywyd ‘Cofi Dre’ a’i ieithwedd. Mae pob gair o’r ddrama hon o gyfweliadau rhwng yr awdur a trigolion Caernarfon. Mae’r llyfr wedi dal naws ‘cofi’ i’r dim drwy’r iaith hollol anffurfiol – rwyf wedi fy magu a thyfu fyny yn clywed yn ddyddiol. Mae lot o ddyfyniadau yn sefyll allan o’r ddrama sy’n trafod pres a dosbarth Caernarfon, megis “ma’ bara’n Iceland ia, dau am one fifty. Dwi myn prynnu dau am one fifty achos gynno fi’m fifty pee na.” Dangosai hyn olwg onest, di-flewyn-ar-dafod ar broblem economaidd y dosbarth gweithiol yng Nghaernarfon sy’n creu sterioteipiau heddiw. Mae (Rhys. D, 2012) yn nodi yn y bennod o’r enw ‘Cymeriadau’ yn ei lyfr ‘Hiwmor y Cofi’ mai “Nid gweithred sy’n bwysig” wrth fod yn gymeirad yn y dref,  “ond beth sy’n cael ei ddweud neu ei drafod a’r ffordd mae’n cael ei ddweud”. Sydd ymhellach yn atgyfnerthu pwysigrwydd ffordd y ‘Cofi Dre’ o siarad. Gofynnais i ffrind sydd wedi tyfu fyny gyda mi yng Nghaernarfon “Beth sy’n dod i dy feddwl di pan ti’n meddwl am Gofi Dre?” a fe atebodd:

“Mae’n anodd ateb cwestiwn o’r math yma heb lithro i ystradebau a chyffredinioliadau, gan fod pob unigolyn yn unigryw a phob profiad yn wahanol. Serch hynny, pan rydw i’n meddwl am Gofis Dre, dwi’n meddwl am bobl sy’n falch o’u tref, o’u gwreiddiau, ac yn arbennig o’u Cymreictod. Mae nhw’n bobl sy’n byw ac yn anadlu’r iaith, ac sydd â chysylltiad dwfn â hanes, diwyllant a chymuned Caernarfon. Yn aml, mae ganddyn nhw synnwyr digrifwch craff, ffraethineb naturiol, ag agwedd di-flewyn ar dafod tuag at bethau.” (Bebb. G, 2025)

Er nad yw’r uchod yn ffynhonnell academaidd, credaf bod cynnwys llais ‘Cofi Dre’ yn berthnasol, ac mae safbwynt Bebb yn adlewyrchu’n hyn a drafodir Dewi Rhys (2012) drwy atgyfnerthu’r ymchwil prin sydd ar gael.  Wedi cwbwlhu fy astudiaethau mewn ygsol yng Nghaernarfon, roedd y gair ‘chav’ yn cael ei daflud ogwmpas yn aml wrth feddwl am ambell ‘Gofi Dre’, a teimlaf ei fod yn hollbwysig i mi ymchwilio mewn i’r gair yma i allu portreadu cymeriad onest heb bechu unrhywun.  Dim ond ychydig sydd yn ymwybodol mae ‘acronym’ o ‘Concil House and Violance’ yw’r gair ‘chav’- sydd yn syth yn creu darlun negatif o’r cysyniad. Disgrifir (Bennet. 2013) – ar ôl ymchwilio mewn geiraduron - chav fel “a young person of a type characterised by harsh and loutish behaviour, usually with connotations of a low social status”, felly oedd gen i ddiddordeb mawr mewn gwybod os oedd pobol sy’n cael eu labelu fel ‘chav’ yn teimlo offense pan yn cael eu galw yn un. Ddes i ar draws erthygl (BBC, 2020) sy’n trafod bod y sterioteip ‘chav’ yn dod yn ôl o fewn y cyfryngau cymdeithasol. Mae’r cyflwynydd Hayley Pearce yn disgrifio chav fel ‘dosbarth cymdeithasol’ gan fynd ymlaen i ddweud “Class is not all about how much money you have in the bank. It’s about how you walk, how you talk and what kind of hobbies you do”. O ran pobol sydd yn defnyddio’r gair mewn ffordd negyddol i ddisgrifio ac i ddirmygu eraill, mae Hayley Pearce yn nodi:

“They're basically saying we’re quite cheap and skanky and haven't got money. I think it's how people say it, what context they use it in. If middle class people speak down to you and call you a ‘chav’, then of course, it does make a difference.”

Ond yn gadarnhaol mae hi’n sôn “I don’t think working class people get stereotyped more than anyone else. I think even high class people are stereotyped as toffee-nosed and I think we just love to judge and label”.

 Yn amlwg, erthygl wedi’w selio ar bobol Prydain yw hwn, ond credaf bod yr un peth yn gweddu at y Cymry hefyd – bod pobol on dueddol o labelu eraill, ar agweddau di-sail yn aml, ac mae’n berryg bod y labelau yma felly yn anheg i’w defnyddio. Felly, es at i ymchwilio mewn i gynrychioliadau Gaerdydd a gweld sut mae dinasyddion y Brif Ddinas yn dueddol o gael eu stereoteipio. 

Wrth i fwyfwy o bobol o gefndiroedd amrywiol symud i’r Brif Ddinas, mae Caerdydd wedi dod yn gymuned amlddiwylliannol, gosmopolitaidd fywiog, Seisnigedig sy’n adlewyrchu amrywiaeth cymdeithasol y byd modern (Jones. A 2019). Yn wahanol i Gaernarfon, mae Saesneg yn parhau i ddominyddu fel prif iaith gymdeithasol ac economaidd, sy’n tanlinellu dylanwad Seisnigedig cryf (Thomas. S 2021). Mae hi’n ddadl bod Caerdydd yn gwynebu tensiwn rhwng ei statws fel prifddinas a’r canfyddiad ei bod yn ‘llai Cymreig’ yn ddiwylliannol a iethyddol o’i gymharu â ambell rhan arall o’r wlad. Er hyn, mae’n bwysig nodi, yn draddodiadol mae Cymraeg safonol wedi’i seilio’n bennaf ar dafodiaeth y de. Fe nododd (Roberts. E, 2011) bod Pwyllgor Addysg Cymru  wedi safoni’r Gymraeg gan ddefnyddio ffurfiau deheuol fel sail, gan eu hystyried yn fwy hygyrch i ddysgwyr ac yn nes at y Gymraeg ysgrifenedig safonol. Felly, er mai'r Gogledd sydd â'r nifer fwyaf o siaradwyr Cymraeg, gyda Gwynedd yn yr unig Sir yn y wlad sydd gyda mwy na 55% o siaradwyr Cymraeg (BBC Cymru Fyw, 2022b), mae dadl yn bodoli sy'n honni mai pobl Cymreig y De (er eu bod yn brin) sy'n siarad yr iaith yn 'gywir'. 

O ran sterioteipiau pobol Gaerdydd, mae llawer yn cael eu portreadu yn y cyfryngau Cymreig a Saesneg. Er enghraifft yn y gyfres deledu poblogaidd ‘Gavin & Stacey’ sydd wedi’w leoli yn Ne Cymru, mae Cymeriad Bryn, sy’n byw yng Nghaerdydd, yn cael ei bortreadu fel rhuwyn â ymagwedd fwy ‘raw’ neu ‘direct’ sydd yn sefyll allan wrth i mi ddadansoddi ei agwedd. Mae’n bwysig nodi nad yw’r gyfres yn gofyn am ddyfnder diwyllianol, ac efallai ddim yn dystiolaeth hollol gywir o sut mae pobol Caerdydd yn cael ei sterioteipio gan bobol cyffredin - ond mae hi’n sicr yn gyfres poblogaidd sydd wedi cael dylanwad ar sut mae’r gwylwyr yn gweld pobol De Cymru, wrth rhoi’r argraff eu bod yn bobl ‘cymdeithasol’ a ‘chilled’, felly gan ei fod yn raglen mor boblogaidd, yn naturiol mae hi wedi llunio stereoteipiau. Fel y nododd Raymond Williams, “culture is ordinary” – mae diwylliant pob dydd yn ffurfio dealltwriaeth unigolion o’u hunaniaeth (Williams, 1958), ac felly mae’n hanfodol archwilio sut y gall delweddau poblogaidd fel hyn gyfrannu at y darlun cenedlaethol. Gall y math hwn o bortread gyfrannu at ffurfio stereoteipiau sy’n dylanwadu nid yn unig ar sut y caiff Cymry eu gweld gan eraill, ond hefyd ar eu hymdeimlad o hunaniaeth eu hunain. Un llyfr defnyddiol a difyr wrth edrych ar y wlad yn ei gyfanrwydd yw ‘Dyddiadur Dyn Dwad’ gan Goronwy Jones. Cyfres o nofelau  yw hwn sy’n archwilio’r tensiynau rhwng hunaniaeth Gymraeg, dosbarth cymdeithasol, a’r rhaniadau daearyddol rhwng y Gogledd a’r De. Mae’n dilyn profiad yr awdur wrth iddo symud o Gaernarfon i Gaerdydd drwy ddull dyddiadur.

Fy mhrif ganfyddiadau wrth gymharu stereoeipiau a thrafod tensiynau’r gogledd a’r de, ar sail Dyddiadur Dyn Dwad, yw perthynas y wlad gyda’r iaith Gymraeg. Mae’n wir bod y Gymraeg yn chwarae rôl hollbwysig yn hunaniaeth pobl Cymru, yn ogystal â sut mae pobl yn gweld eraill (Jones. G, 2005). Boed yn wahaniaethau tafodiaethol, neu’n safon yr iaith, mae’r ffordd mae pobl yn siarad Cymraeg yn gallu creu darlun, ac yn aml stereoteip, sy’n dylanwadu ar sut mae’r unigolyn yn cael ei ganfod. Gall y rhaniad yma greu teimladau o ansicrwydd neu eithro o fewn gymuned Gymraeg ei hun, gan arwain at bobl i deimlo nad ydynt yn ‘Gymry iawn’ oherwydd eu ffordd o siarad -  problem a drafodir gan Goronwy Jones (2005). Yn wir, mae’r iaith Gymraeg yn chwarae rôl mewn bod yn man cychwyn ar gyfer categoreiddio cymdeithasol, gan atgyfnerthu rhniadau rhanbarthol a dosbarthol. 

Ar sail yr ymchwil a’r dadansoddiad, mae’n sicr bod sereoteipiau’n ddylanwad cryf ar hunaniaeth gymuned Cymru, a mae’n bwysig dadlau felly nad yw stereoteipiau y Cymry yn deg pob tro. Er bod rhai stereoteipiau wedi deillio a’i llunio o nodweddion hanesyddol go iawn, yn aml fe ceith eu gorliwio a’u cyffredinoli, sydd yn anffodus yn arwain at cael eu defnyddio i feirniadu neu wahaniaethu grwpiau – yn enwedig rhwng y gogledd a’r de, Cymry Cymraeg a di-Gymraeg ac mewn cyd-destunau dosbarth cymdeithasol. Mae cynrychioliadau yn y cyfryngau, megis Gavin & Stacey, yn dangos sut y caiff rhai ardaloedd eu canmol, tra bod eraill yn cael eu portreadu’n negyddol neu’n ddu a gwyn.  Mae hyn yn tanlinellu’r ffordd y gall stereoteip amharu ar deimlad o berthyn ac hunaniaeth. Felly, er bod stereoteipiau weithia’n edrych yn ddiniwed, mae nhw yn gallu bod yn niweidiol drwy greu rhaniadau a phwysau diangen. Nid yw stereoteipio yng Nghymru o reudrwydd yn adlewyrchu amrywiaeth gwirioneddol y wlad. Felly mae angen herio a dad-ddadansoddi’r stereoteipiau hyn yn feirniadol fel cymuned,  er mwyn symud tuag at gymdeithas tecach. 







[bookmark: _Toc199357972][bookmark: _Toc199424152]PROSES AC YMCHWIL 
Roeddwn yn sicr o’r cychwyn fy mod am geisio ysgrifennu darn o gomedi, gan fy mod yn cael fy nennu yn hawdd at hiwmor. Sbardun y syniad am y ddrama oedd y ‘language barrier’ a brofais ar ôl symud o Gaernarfon i Gaerdydd, wrth i mi yn aml ffeindio hiwmor yn wahaniaethau fy nhafodiaeth i a fy ffrindiau deheuol. Yn amlwg, rwyf wedi profi’r syniad yn bersonnol wrth i mi ddadansoddi’n anymwybodol y pobol rwy’n gweld o fy ngwmpas adref yng Nghaernarfon a bellach nawr yng Nghaerdydd. Yr her yr oeddwn yn ymwybodol ohono o’r cychwyn oedd i beidio bradychu nag lleiafrifo unrhyw statws, ac i gadw’r hiwmor yn ysgafn a naturiol. Un o fy nghredoau  yw ‘less is more’, felly roeddwn yn gwybod mai dim ond dwy actor oeddwn eisiau – dwy gyferbyniol, i bortreadu dau gymuned a dosbarthiadau gweithiol gwahanol. Fy ngôl oedd i gyfleu hyn ar ffurf drama syml, 1 golygfa hir, amser a gofod caedig a gadael i’r ddeialog a’r hiwmor ddiddori a chynnal y sioe. 
[image: ]Wrth arbrofi gyda syniadau am blot, cefais fy niddori gan y lleoliad o ‘salon gwinedd’, gan ei fod yn le mor syml a chyffredin, ac yn sydun wedyn dyma ambell syniad yn dod yn naturiol i mi :

Dyma fy syniadau cychwynnol am olygfeydd sydd yn cyfleu cyferbyniad statws drwy arbrofi gyda’r hiwmor sydd bosib ei ddarganfod drwy wahaniaethau tafodiaeth.  
Es i ati wedyn i greu map meddwl o’r teimlad yr hoffwn i’r ddrama gael :
[image: ]
[image: ]Gweler uchod llawer o bwyntiau sydd yn cyfleu’r syniad o ‘gyferbynnu’, ond un pwynt sydd yn sefyll allan i mi yw “Archwilio os oes un peth yn eu cysylltu”. Wrth feddwl am syniadau am blot, daeth hi’n fwy amlwg i mi bod angen rhywbeth, neu rhuwyn, i gysulltu’r ddwy gymeriad er mwyn archwilio’r neges bod “pawb ar yr un daith yn y pendraw”. Dylunais lun oedd, i mi, yn cyfleu’r ymdeimlad yma:

[image: ]Mae’r patrwm ar y dde a’r chwith yr un fath, ond mewn lliwiau gwahanol. Y syniad tu ôl i’r llun yw er bod pawb yn unigryw yn eu ffordd eu hunain, mae pawb yn hafal yn y llun mawr. Yn gyd-destun y ddrama, mae’n symbolaidd o bod y ddwy gymeriad yn gyferbyniol iawn, ond yn tanlinellu’r pwysigrwydd o ddod o hyd i rhywbeth sydd yn dod a’r ddwy at eu gilydd. Meddyliais am frawddeg byr sy’n disgrifio syniad y plot:

Eglurais cyd-destun cychwynnol fy syniad i fy ffrind, Manon, ac yr adborth cefais oedd ei bod hi’n clywed lletchwithdod salon, yn gweld cwsmeriaid eraill yn y gofod ac yn gofyn os oes unrhyw wrthdaro am ddigwydd rhwng y cymeriadau. Roedd hyn yn ddiddorol i mi allu achwilio’n fanylach i atmosffêr y ddrama. 
[image: ]Ar y trydydd ar hugain o Ionawr meddyliais yn ôl ar y diwrnod symudais lawr i Gaerdydd a ddaeth y geiriau “newydd, gwahanol a dysgu” yn amlwg i mi.

[image: ]Es i ati wedyn i ysgrifennu fy syniad yn y trydydd person, fel petai fi’n gweld rhuwyn arall yn profi’r profiad – er mwyn edrych ar y cyd-destun o bersbectif allanol :

Gan bod syniad y stori yn un rwyf wedi gweld yn digwydd yn bersonnol, galluogodd yr ymarfer yma i mi gymryd cam yn ôl, ac edrych ar y syniad gyda llygaid ffres. 
Themau roeddwn yn benderfynnol o archwilio yn ddyfn i mewn iddo cyn mynd ati i sgriptio oedd ‘chavs’ oherwydd credaf mai hyn fydd sbardun yr hiwmor yn y sgript, a teimlaf bod hi’n hollbwysig i mi ymchwilio i’r cysyniad i gadarnhau nad fydd y sgript yn pechu unrhyw un. Fe ysgrifennais am ddau funud ar y themau ‘chav’ :Wedi tyfu fyny yng Nghaernarfon, roedd y gair ‘chavs’ neu rhuwyn ‘chavy’ yn cael ei daflud ogwmpas yn aml.  Pan yn meddwl am y gair dwi’n meddwl am ferched ifanc, llawn colur yn actio’n hun na’u oedran, neu mam ifanc sy’n mynnu ar ‘facebook’ na’i phlentyn hi ydi’r gorau yn y byd. Criw o genod yn yr ysgol yn gwrthod gwysgo’r wisg cywir.

Roedd y dasg cyflym hon yn gymorth i mi sylwi beth yw fy argraff gyntaf o’r themau yn arwynebol. Ysgrifennais ddarn creadigol wedyn ar y themau i’w archwilio’n ddyfnach, gan ddychmygu rhuwyn yn dweud hyn i ddrych :
Dwi just ddim yn dallt pam bo pobol yn galw fi’n chav. Aye ella dwi yn gwysgo lot o makeup, ond so what ia ma neud fi’n ddel. Nath vape fi rhedag allan yn rej bora ma so do obvs neshi grio, di hynna’m yn neud fi’n chav na, dwi just di arfar cal can coke a vape I frecwast. Gena fi routine. Hefyd so wha bo fi di cropio jumper ysgol fi, oddo way rhy hir a ugly, oddo lowkey embarrassing gwysgo fo ia. Fyddai fashion designer dmel ia serious. Nath riwyn ddeud bofi chav cos bofi neud hair and beauty GCSE fyd, what about triple science then? Sa well gena fi fod yn chav na nerd anyday.







Roedd hyn yn gyfle da i mi gysidro emosiynnau a bywyd pob dydd cyffredinol fy nghymeirad gogleddol. Edrychais yn ddyfnach wedyn i mewn i’r cymeriad yma -  oedd ar y pwynt yma wedi’w galw yn Gerogia -  ac ysgrifennu golygfa heb eiria amdani er mwyn mireinio ei bywyd, a’i ffordd o fyw yn fanylach :
Georgia yn eistedd ar ei soffa adra. Tŷ blêr, cyfing. Mae hi ar ei ffôn yn sgrolio ers oriau, paced o greision yn y llaw arall, a’r teledu ymlaen o’i blaen. Mae hi’n wnybyddu’r ffaith bod ei phlant yn cwffio ar y llawr wrth bron a bod yn taflud eu ‘hamter’ ogwmpas!




I sefydlu mwy am ei bywyd tu allan i fyd y ddrama, meddyliais lle yw’r lleoliad mae hi’n teimo hapusaf yno a penderfynnais fy mod yn ei gweld hi’n aml yn mynd i’r clwb pêl-droed. Mae ei ffrind hi’n gweithio wrth y bar felly mae hi’n cael diodydd am ddim, a mae yno ddigon o le i’w phlant chwarae. Credaf pan mae hi yna, mae hi’n rhannu gormod am ei bywyd personol i bobl tydi hi prin yn ei adnabod. Ystyriais wedyn oes oes gan y cymeriad unrhyw broblemu dyfnach, a meddwl am leoliad tydi hi ddim yn licio. Dwi’n credu bod haen arall i’w chymeriad a bod ei thad yn dioddef yn yr ysbyty o alcholiaeth. Tydi hi ddim yn hoffi mynd i’r ysbyty i’w weld. Mae hi’n ddistaw iawn pan mae hi’n yr ysbyty, sydd yn wahanol iawn i’w natur. Credaf yn gryf bod cyd-destunnu fel hyn yn ffordd gwerthfawr ac effeithiol o adeiladu cymeriad, hydynoed os yw’r wybodaeth ddim o ‘reudrwydd yn berthnasol i stori’r ddrama. 
[image: ]Er mwyn archwilio’r haenau mewnol yma yn ddyfnach, ysgrifennais fonolog o’i phersbectif : 
Galluogodd hyn i mi archwilio gyda ieithwedd y cymeriad, a dechrau arbrofi gyda geirfa  ‘Cofi Dre’ rwyf wedi tyfu fyny yn ei glywed ac wedi dysgu ym mhennod ‘Iaith’ llyfr ‘Hiwmor y Cofi’ gan Dewi Rhys (Rhys. D, 2012), cyn mynd ati ysgrifennu’r sgript yn yr un steil.
[image: ]Ar y seithfed ar hugain o Ionawr, atebais gwestiynnau ‘Uta Hagen’ ar gyfer y ddwy gymeriad -  sef techneg a ddatblygodd o system Stanislavskiy.
 
Roedd ateb y cwestiynnau yma am y cymeiradau yn gymorth i mi ddatblygu manylion eu ‘backstory’, sef ystyr cwestiynnau Uta Hagen, yn osgystal a’u bywydau tu mewn i waliau y ddrama. Daw’r cwestiynnau o lyfr cyntaf Uta Hagen ‘Respect for Acting’ (Ates, 2019). 
Teimlais fy mod angen edrych yn fanylach a dyfnach ar y cymeriad deheuol wedyn cyn mynd ati i sgriptio. Dechreuais y broses drwy sgwennu monolog byr o’i phersbectif : 

[image: ]

Roeddwn yn sicr o’r cychwyn bod y cymeriad yma am fod yn fwy mewnblyg na’r llall, ac ddim yn un am drafod ei theimladau yn agored, i atgyfnerthu cyferbyniad y ddwy. Felly roedd gwneud yr ymarfer yma wedi fy ngalluogi i ddod o hyd i naws y cymeriad, ac haen mae hi’n ei guddio wrth iddi ddweud y monolog yma i hi ei hun. Tasg arall i mi gwbwlhau wrth ddatblygu’r cymeriad yma oedd ysgifennu ei theimladau pe bai digwyddiad annisgwyl yn digwydd iddi – y cysyniad yma oedd bod ei syniad am ddrama deledu wedi cael ei wrthod : 
[image: ]
Gwelwn ochr llawer llai bregus ohoni yn fama, wrth iddi siarad gyda rhuwyn arall. Dangosai hyn ei bod hi’n trio bod yn berson gwahanol, ffug, pan yn cymdeithasu, ond go iawn mae hi’n ddynes eithaf ansicr. Rwy’n hoffi’r syniad bohi’n gymeriad sy’n trio dangos i bobl ei bod hi’n rhuwyn tydi hi ddim. 
Ar ôl datblygu’r cymeriadau i bwynt lle roeddwn yn hapus, roedd hi’n amser i mi ddechrau ysgrifennu’r sgript. Roedd hi’n hollbwysig i mi fy mod efo strwythr pendant i’r plot felly fe wnes ambell ymchwil mewn i’r logisteg o ysgrifennu sgript, gan gynnwys ‘Freytags Pyramid’ sydd yn dechneg sy’n cael ei ddefnyddio i sicrhau bod strwythr cadarn i stori :
[image: ]

Felly esi ati i ysgrifennu’r sgript. Mae’r ddrama yn agor gyda Fflur yn cyflwyno bod ganddi broblem – mae hi angen dod o hyd i gyflwynydd ar gyfer rhaglen deledu cerddoriaeth mae hi’n ei chomisiynnu. Mae Fflur yn ymddangos yn yn hyderus, ond wrth i’r olygfa fynd yn ei blaen mae ei masg yn cracio wrth i’r ‘stress’ gynyddu. Daw Elin i mewn, yn flêr – y technegydd gwinedd. Gwelwn gyferbyniad rhwng y ddwy yn syth, o ran edrychiad, iaith a personoliaethau. Drwy’r olygfa gwelwn y ddwy yn ‘clasio’, ac mae ymdeimlad bod Fflur yn edrych i lawr ar Elin, a’i ffordd o fyw. Wrth i’r olygfa fynd yn ei blaen, mae Fflur yn dechrau meddalu, ac yn sylwi ei bod wedi stereoteipio Elin, ac yn sylwi ei bod ei gwinedd yn edrych yn dda wedi’r cwbwl. Mae’r olygfa’n gorffen gyda Fflur yn sylweddoli nad yw hi wedi gofyn am enw Elin, ac wrth i Elin ymateb “Elin dwi, Fflur”, mae’r geiniog yn disgyn ac mae Fflur wedi dod o hyd i gyflwynydd i’w rhaglen deledu – Elin Fflur!
Yn wreiddiol, ‘Gerogia’ a ‘Ruth’ oedd enw’r cymeriadau, ond ar ôl rhannu’r syniad gyda fy nghyd-myfyrwyr, ddois i sylwi nad yw pawb yn ymwybodol o’r gantores ‘Gerogia Ruth’, felly roedd hi’n benderfyniad saff i mi newid enw’r cymeriadau i Elin a Fflur i gadarnhau bod y jôc yn glanio’n iawn i bawb, gan bod Elin Fflur yn gantores fwy poblogaidd. 
(Mae’r sgript i’w ffeindio yn yr atodiadau ar ddiwedd y portffolio)
Yn wreiddiol ‘Law yn Llaw’ oedd teitl y darn, gan bod Elin yn naturiol yn gafel ar law Fflur drwy’r darn wrth drin ei gwinedd, a chredaf bod rhywbeth sbesial yn y cyffyrddiad yna, ac ei bod yn deitl addas o gysidro bod y ddwy yn dod at eu gilydd erbyn y diwedd. Ond ar ôl ysgrifennu’r sgript, teimlaf nad oedd y teitl yn gweddu a teimlad y ddama a pherthynas y cymeriadau – a dyna pryd benderfynnais ar y teitl ‘Ffeilio’. Mae llawer o resymau tu ôl i’r teitl yma megis bod y ddwy gymeriad yn teimlo eu bod yn ‘ffeilio’/methu mewn bywyd – Elin gan ei bod yn ffeindiohi’n anodd bod yn fam sengl, a Fflur gan ei bod hi’n teimlo’n fethiant o’i gymharu a’i chwaer. Credaf bod y gair ‘Ffeilio’ yn efelychu perthynas y ddwy hefyd gan nad ydyn nhw’n cael ymlaen yn dda iawn tan y diwedd, ac yn amlwg mae’r gair ‘Ffeilio’ yn chwarae ar eiriau o ‘ffeilio’ gwinedd!
[image: ]





Fy sialens nesaf oedd meddwl am olau a sain i’r perfformiad. Gan bod y perfformiad yn naturiolaidd drwyddi draw, roedd y goleuo yn syml drwyddi – symbolaidd o olau naturiol mewn salon gwinedd. Meddyliais wedyn  pa fath o gân mae’r darn yn gwneud I fi feddwl am a penderfynnais ar ‘Planhigion Gwyllt’ gan ‘Mellt’. Y geiriau sy’n sefyll allan i mi yw ‘Plant bach rhieni plaid Cymru’ – teimlaf ei fod yn gweddu â chymeriad Fflur. Felly, penderfynnais agor y ddrama gyda’r gân hon a cael Fflur i gerdded ar y llwyfan ar y geiriau yna. 
Wrth feddwl am gyfarwyddo, fy mhryderon oedd fy mod yn poeni fy mod am newid fy meddwl mewn ymarferion ac wastio amser yr actorion. Felly roedd hi’n bwysig fy mod yn sicrhau fy mod yn trefnu cynnwys yr ymarferion cyn cyfarfod a’r actorion. 
[image: ]Y dasg gyntaf i ni wneud yn yr ystafell ymarfer oedd darllen y sgript i sicrhau bod y cast yn deall y stori ac  yn gyfforddus gyda’u rhannau. Eisteddom lawr i fynd drwy ffeithiau. Y sgript cyn dadansoddi bwriadau a chymhelliant y cymeriadau gyda ein gilydd :
[image: ][image: ]Ar ôl sefydlu hyn, fe wnaethom yr ymarfer ‘Hot Seat’ wrth i un actor ateb cwestiynnau am eu cymeriad. 
Galluogodd hyn iddyn nhw feddwl mwy am bywyd eu cymeriadau tu allan i fyd y ddrama, creu penderfyniadau pendant a datblygu eu personoliaethau cyn rhoi’r drama ar ei draed.  Fy mhrif reswm dros wneud hyn yn yr ymarfer cyntaf oedd i weld be mae nhw’n ei deimlo am y cymeriadau yn reddfol, a fy mwriad oedd ail wneud yr ymarfer yn nes at ddiwrnod y perfformiad i weld faint mae’r cymeriadau wedi datblygu. 
Es ati wedyn i gael sesiwn gyda Martha, a oedd yn actio cymeriad Fflur, i  fireinio tafodiaeth Gaerdydd y sgript. Yn amlwg, tydi tafodiaeth y de ddim yn dod mor naturiol I I na iaith ‘Cofi Dre’, felly roedd hi’n hollbwysig fy mod yn gweithio yn agos gyda Martha i sicrhau bod iaith y ddrama yn gyfforddus iddi, ac i gadarnhau ei bod hi’n dallt pob gair, fel bod y broses yn un deg i bawb.  

 Gan bod y sgript yn llonnydd iawn a ddim yn gofyn am lawer o flocio, fe ofynnais i’r ddwy berfformio’r sgript yn eithaf ‘stop and start’ yn y gofod gan wneud y symudiadau a blocio oedd yn dod yn reddfol er mwyn dechrau rhoi’r darn ar ei draed. Ar ôl sefydlu teithiau’r cymeriad yn y gofod, fe recordiais rhediad llawn o’r darn:
Linc i fideo o’r rhediad
Cyn ein ail ymarfer, fe yrais y fidio i fy nhiwtor er mwyn derbyn adborth ar gychbwynt y ddrama cyn ei ddatblygu ymhellach. Cefais y nodyn bod Martha yn “actio’r cymeriad” yn hytrach na teimlo’r cymeriad yn naturiol. I ddatrys hyn, annogais hi i ymddiried yn y geiriau. Er mwyn gwneud hyn, gofynnais iddi orwedd i lawr wrth i mi ddweud geiriau ‘Fflur’ iddi yn araf. 
[image: ]
Mae’r ymarfer yma yn enghraifft o dechneg ‘Grasp’ gan Stanislavski, ac unwaith mae rhuwyn wedi llwyddo i ‘graspio’  mae’n “paving the way for thoughts,ideas, and words to flow freely and effortlessly,” sy’n galluogi actor gysylltu’n gorfforol a meddyliol (Hohlbein, 2022).
Dywedodd Martha bod hyn wedi bod yn gymorth iddi dynnu’r cymeriad yn ôl a deall ystyr y geiriau yn ddyfnach drwy adael i’r ddeialog yrru’r perfformiad. 
Derbynais y nodyn hefyd bod Elin yn dueddol o arafu pethau i lawr, ond hoffaf i’r cymeriad fod yn fwy bywiog ac fel petai ar garlam i  warchod tempo y sioe. Credaf bod hyn yn gydsyniad fydd yn adlewyrchu fy ymchwil ar dafodiaeth ac acen ‘Cofi Dre’. Er mwyn cyfalwni hyn, gweithiais gyda Elin i  ymarfer agor ei cheg yn fwy ac ymarfer gor- [image: ]ddweud y geiriau er mwyn iddi gyrraedd egni y [image: ]cymeriad.
[image: ]Techneg arall a helpodd Elin i deimlo’r bywiogrwydd y cymeiad yn fwy oedd meddwl am rhuwyn yn ei bywyd hi sy’n atgoffa hi o’r cymeriad.
 Cyn gweithio drwy nodiadau yn y sesiwn yma mewn rhediad ‘stop and start’, gofynnais i’r ddwy gerdded rownd y gofod fel eu cymeiradau  : 
Yn osgytal a sefydlu cerddediad y cymeriadau, dyweddodd Martha bod hyn wedi helpu hi i “ymgorffori Fflur” a roedd hi’n teimlo bod hyn wedi bod yn gymorth iddi “deimlo’r cymeriad yn fewnol” hefyd, sydd yn hollbwysig i sefydlu cyn rhediad. 
Un ymarfer a wnaethom yn y sesiwn yma hefyd oedd ‘Fun Run’ – lle ofynnais i’r ddwy wneud rhediad o’r sioe drwy or-actio ac actio ‘dros ben llestri’. Rwy’n gredinwr mawr bod hyn yn ffordd effeithiol o ffeindio pethau newydd, a dod o hyd i ddarnau eraill o hiwmor drwy arbrofi gyda eithafon. Trafodon wedyn beth oedd yn sefyll allan iddyn nhw yn y rhediad yna, a beth ddylai aros. Sefodd un moment yn y ‘Fun Run’ allan i mi yn benodol sef bod Martha (Fflur) wedi rhoi acen gogledddol ymlaen i ddweud ei llinell olaf “Don’t worry Gwawri Babes” a bod Elin wedi byrfyfyrio ymateb deheuol “Mae’n ddrwg da fi” i orffen y sioe. Penderfynnais ddwyn hyn a’i adael i mewn i’r sioe i ddangos bod tafodiaeth y ddwy wedi rwbio i ffwrdd at eu gilydd, sy’n ffordd effeithiol o ddangos bod eu perthynas wedi datblygu a’u cymeriadau wedi plethu. Credaf bod y foment yma yn un sbesial, sy’n cloi’r ddrama ar nodyn uchel, doniol, sy’n cyfleu bod “pawb yr un peth yn y pendraw”.
 Dyma fideo o’r rhediad ar ddiwedd y sesiwn yma : 
Rhediad - Ffeilio
Er mwyn gallu datblygu’r perfformiad fwyfwy, y cam nesaf oedd dysgu’r llinellau. Awgrymais ambell dechneg i helpu iddynt ddysgu eu llinellau -  technegau sydd wedi gweithio yn dda i mi yn y gorffenol. Ymysg rhain oedd meddwl am ddelweddau sy’n cydfynd a’r testun, a’u dysgu fel patrwm, a ymgorffori’r llinellau. Credaf bod y dechneg o ymgorffori’r geriau yn gweithio’n effeithiol, yn enwedig mewn mewn darn o ddrama mor llonnydd. 
[image: ]Roedd hi’n amser i mi feddwl am edrychiad y ddrama wedyn, o ran set a gwisgoedd[image: ], a roeddwn yn cael fy nennu at set minimilistaidd, syml i gyfleu’r sefyllfa gyffredin. Doeddwn ddim eisiau i’r set edrych yn rhy ‘broffesiynnol’ i ychwanegu at yr hiwmor, ac hefyd i smboleiddio bywyd Elin – gan mai fama yw ei gweithle. Credaf i’r edrychiad ‘syml’ ac ‘hawdd’ yma ychwanegu at y naws doniol cyn i’r ddealog gychwyn. Yr unig brop pwysig oedd angen oedd offer gwinedd, oherwydd wrth ymarfer sylweddolais bod Elin yn ei ffeindio hi’n haws i ymddiried yn y sgript pan oedd ganddi hi rhywbeth i wneud, a gweithred i ganolbwyntio arno. 
O ran gwisgoedd, roeddwn eisiau i’r ddwy edrych yn ystradebol iawn, i atgyfnerthu fy syniad gwrieddiol o ymchwilio mewn i sterioteipiau -  y peth pwysicaf oedd bod Elin yn cynrychioli ‘Cofi Dre/Chav’. Yn eu gwisgoedd, gofynnais i’r ddwy wynebu eu gilydd a ymarfer techneg Meisner o boentio pethau allan am eu gilydd,  megis “Mae gen ti glustdlysau mawr” a “Mae gen ti sbectol haul”. Dywedodd y ddwy bod hyn wedi bod yn gymorth iddynt wneud yn siwr eu bod wedi cysylltu cyn gwneud y perfformiad. 
[image: ]Ar ddiwrnod y perfformiad, gafom ‘tech run’ yn y bore. Rhedodd hyn yn hawsd iawn i ni gan fy mod wedi mynd i mewn efo penderfyniadau pendant a syml – cân ar y dechrau, ambell sain ffôn, golau naturiol a ‘black out’. Yn y ‘tech run’ fe neidiodd y ddwy dros ambell rhan o’r sgript gan eu bod o dan bwysau a bod y nerfau wedi cael y gorau ohonyn nhw. Felly, fe es i a’r ddwy i ystafell wag a gofyn idddynt gerdded rownd y stafell wrth gael ‘line run’. Rwy’n gredinwr mawr bod mynd dros llinellau wrth gerdded ogwmas, neu canolbwyntio ar rywbeth arall, yn ffordd effeithiol iawn o integreiddio’r llinellau yn yr ymennydd a pheidio gor-feddwl. Yn yr ymarfer yma, fe lwyddodd y ddwy i gofio eu geiriau yn well na unrhy dro o’r blaen, a credaf mai’r rheswm tu ôl i hyn oedd oherwydd ein bod wedi symud allan o’r gofod – felly doedd ddim angen canolbwyntio ar gyflwyno’r geiriau mewn unrhyw ffordd penodol. 
Linc i’r Perfformiad
Rwy’n hynod falch o sut aeth y perfformiad ar y noson. Llwyddodd Martha ac Elin i ddod a fy narlun o ‘Ffeilio’ yn fyw mewn modd pwerus. Er bod darn byr o’r ddeialog wedi cael ei adael allan ohewrydd tensiwn â’r pwysau ar y noson, rwy’n credu’n gryf bod y ddwy wedi llwyddo i gyfleu neges y ddrama yn glir. Drwy eu perfformiad, fe gynrychiolwyd dau stereoteip amlwg sy’n bodoli yng Nghymru heddiw, gan ddangos y gwrthdaro ond hefyd y dealltwriaeth bosibl rhwngddynt. 

Wrth grynhoi’r hyn rwyf wedi ddarganfod, deallaf er bod gan stereoteipiau o fewn ein gwlad a thu hwnt elfennau o wirionedd, yn aml mae nhew’n cael eu defyddio mewn ffordd anheg sy’n tanseilio cymunedau a chreu rhaniadau. Felly credaf, yn fwy nac aml, bod stereoteip yn achosi i bobl anwybyddu amrywiaeth fewnol pob rhanbarth, sy’n creu cyffredinoli anheg. 
Mae’r broses hon wedi amlygu i mi bod rôl yr iaith Gymraeg yn ganolog wrth ffurfio neu lunio stereoteipiau, o ran thafodieithoedd, safonau a pharch at yr iaith. Rwyf hefyd wedi cael fy addysgu ar yr effaith emosiynol a chymdeithasol o labelau a stereoteipiau ar unigolion, a sut mae nhw’n gallu creu rhaniadau neu israddio cymuned neu grŵp.
Drwy ysgrifennu drama ar yr ymchwil hon, roedd modd gweld sut mae stereoteip yn effeithio ar wir bobl, nid dim ond fel cysyniadau damcaniaethol. Wrth fyfyrio ar y broses, sylweddolaf fy mod wedi dysgu sut i gyflwyno stereoteip ystradebol heb ddisgyn i dwll o edrych i lawr ar unrhyw gymuned, dosbarth neu grŵp. Dysgais bod modd pontio’r rhaniadau sydd wedi digwydd ar sail stereoteipio, ac wedi amlygu pwysigrwydd peidio cyffredinoli rhuwyn oherwydd eu edrychiad, magwraeth neu lleoliad – mae hunaniaeth pawb yn wahanol ac unigryw. Mae ysgrifennu drama ar y pwnc wedi dyfnhau fy nealltwriaeth o’r pwnc – yn benodol o fewn ein gwlad, sydd yn hollwysig gan bod y wybodaeth ar Gymru sydd i gael yn brin.
Felly i ddod i gasgliad, mae’n anodd dweud os yw stereoteipio yn deg yntau peidio, ond yn sicr mae nhw’n cael dylanwad sylfaenol ar hunaniaeth gymunedol. Heb os, mae stereoteipiau yn adlewyrchu realiti i raddau, ond yn fethiat os nad yw’n cydnabod amrywiaeth ac hunaniaeth unigolion. Wrth inni geisio creu Cymru fwy cyfartal, rhaid inni gwestiynu’r stereiteipiau sy’n ein diffinio, a rhoi lle i leisiau unigol yn hytrach na dibynnu ar labeli hawdd. 
“Mae pawb ar yr un daith yn y pendraw, er bod y lôn yn wahanol”

Y sgript lawn - 
Bwrdd gwag wedi’i leoli mewn salon ewinedd. Mae cerddoriaeth hamddenol yn y cefndir yn cael ei lethu gan sŵn anesmwyth driliau ewinedd.
Mae FFLUR (45) yn cerdded I mewn, tra’n siarad yn uchel ar ei ffôn
FFLUR : Ie, dim problem. Mae gen i zoom gyda’r adran wasg y prynhawn ‘ma am biti’r gyfres gerddoriaeth newydd…and we still haven’t got a presenter for it, felly get on it plis neu fyddai’n laughing stock. Ok Gwawr cariad? Fi? Oh! Fi’n…ymm…gweithio o gytre heddi! Odw, ti’n gwybod felma’i. Fi llawer mwy productive na pan fi yn y swyddfa. Reit, siaradwn ni wedyn Gwawr bach, a cofia, ni rili angen cyflwynydd! Ta ta nawr, ta, ta… ta taaa.

(FFLUR yn mynd i eistedd wrth y bwrdd gwâg i ddisgwyl, mae hi'n codi gewin oddi ar ei chadair a syllu arno)
FFLUR : Ww sa’i ishe gwybod be oedd rhywun yn ei grafu i hwn dorri bant.
(daw ELIN (20) i mewn yn flêr, gyda bag yn un llaw a Red Bull yn y llall)
ELIN : Iawn del? Fflur  ia? 
(FFLUR yn edrych yn syn, cyn ateb yn bryderus) 
FFLUR: Ym…ie
ELIN: Meddwl jest. Iawn Fflur? Soz dwi’n hwyr, odd bych myn gadal fi adal tŷ bechod, babi mam ia lol. Blue eyed boy fi. Torri calon fi gadal kids fi yn bora ia, precious ndi?
FFLUR : (Yn amlwg yn disgusted) Helo, ym, ma da fi apwyntiad ‘da Eleri?
ELIN : Genti’r plessure of my company heddiw Fflur bach,(trio yn aflwyddianus I sibrwd cyn codi ei llais i’r volume arferol) Lez fo’r shits bechod. Doddi’m hi hun ddoe ia, bless.  Dwi’n dallt bo chdi lawr i dynnu bach o groen calad cyn y polish wyt? Awe iddi ta, let’s get to work luv.
(FFLUR yn edrych o gwmpas i wneud yn siwr does neb yn gwrando, yn amlwg yn teimlo cywilydd)
FFLUR : (dechrau rhoi ei chôt nôl ymlaen) O wel fi’n hapus i aildrefnu i weld Eleri, pryd fydde’n gyfleus i…
ELIN: (Yn torri ar draws) Na don’t be silly, dio ddim probs sdi…help the aged a bob dim…jôc! Now gimmi your hand Fflur bach.
(ELIN yn cymryd llaw FFLUR yn benderfynol a hitha’n gwingo. Does dim sgwrs rhwng y ddwy wrth I Elin astudio dwylo Fflur yn fanwl gan wneud ambell I sŵn beirniadol)
ELIN : Wwww be ti’n neud? Ffarmio?
FFLUR: Mae’n ddrwg gen i?
ELIN: Gweithio ar ffarm ti?
FFLUR: Na!
ELIN: O na? Just meddwl oni.
(beat)
Oedd brawd taid yn ffarmwr. Oni’n lyfio mynd I weld fo. Ogla ffarm…ogla healthy ia. Ffresh eggs syth o din y iâr. Can’t beat them. ....( meddwl am eiliad) ..wel, obvs ti'n gallu beatio nhw achos wyau 'di nhw, ond ti'n gwbo be dwi'n feddwl.
(beat)
So be ti yn neud ta?

FFLUR: Fi’n gweithio yn y cyfryngau
ELIN: Wwww mysticl! Tell me more.
FFLUR: Fi ‘da Es Pedwar Ec
ELIN: No shit? Ath brawd neighbour fi ar es ffor si oblaen. Kyle. Ar news dmel oddo, rwbath am gau library. ‘Di stopio fo’n stryd I ofyn be oedd o’n feddwl o’r peth. Apparently natho ddeud oddo myn even gwbo oddna library yn dre. Mbo neshi’m gwatchad fo to be honest.
(beat)
So es ffor si ia. Be ti neud yna dden?
FFLUR: Comisiynydd.
ELIN: Swnio’n posh. Be ma hynna’n intallio ta?
FFLLUR: Wel, fi’n comisiynu rhaglenni!
ELIN: (ar goll) Ti just yn deud run peth eto wan del. Rhaid chdi explainio. Be ‘di avarage day chdi?
FFLUR: Wel, darllen sgriptiau, cyn penderfynnu pa raglenni sy’n gneud hi i’r sgrin.
ELIN: Ooo! Hynna’n responsibility yndi
FFLUR: Ma’n gallu bod yn heriol, yndi.
(beat)
ELIN: Sut bo na gymaint o lanast ar dy ddwylo di ta?  Ar be ma’r sgripts ma di sgwennu, ar  lechan? Jôc! Paid cymryd sylw o fi, felna ydwi! Say it as it is ia.
Na fyddi di’n fine, gwichia di. Fydd gena chdi ddwylo tha Jennifer Anniston yn mynd oma. Ti di gweld dwylo hi? Mai’n fifty five ia, efo hand age o thirty nine. Amazing. Y “golden ratio” ma nhw’n galw fo.
(beat)
Dwi’n bymio friends ia. Hilerious.
(beat)
Swni’n gallu bod yn actress sti, odd Nain hendra’n deud nath wicked witch fi yn sioe dolig ygol bach dod a dagra i llgada hi. 
FFLUR : (dim diddordeb) Wir?
ELIN : Go iawn. Sut swni’n bod yn actress ta? Os swni isho lly?
FFLUR : (Dal ddim diddordeb) Dwni’m…wyt ti wedi ymdrechu?
(ELIN yn cam ddeallt y gair ‘ymdrechu’ ac yn meddwl bo FFLUR wedi dweud ‘rhechu’)
ELIN : Na, ma ‘na ogla yma oes. Oni meddwl na chdi oddo… hold on nai nol spray.
(ELIN yn codi a gadael y llwyfan. Ma FFLUR yn checio’i ffôn)
FFLUR: ( WRTH EI HUN) Gosh, c'mon..pa mor anodd fedar o fod i ffendio cyflwynydd i raglen cerddoriaeth?
MAE HI'N FFONIO.
FFLUR: ( AR Y FFÔN) Gwawr?. Sori, ond ma'r cloc yn tician cariad, 'da ni really angen enwi cyflwynydd i'r gyfres 'ma cyn i ni fynd at y wasg. Tudur Owen? Na, overused, a ni angen rhywun efo cefndir mewn cerddoriaeth beth bynnag. .......Georgia Ruth? Dwi'n gweld be sgen ti, ond ma'i bach yn precious dydi? Angen rhywun mwy down to earth. ....John ac Alun !! ? ...not that down to earth Gwawr bach ! Ni angen rhywun all stringio brawddeg at ei gilydd wedi'r cyfan.
( AR HYN MAE ELIN YN CYRRAEDD YN ÔL EFO CHWILSTRELLYDD OGLAU DA, AG YN EI SPREIO DROS Y LLE. MAE FFLUR YN TAGU, CYN CARIO'N MLAEN I SIARAD AR Y FFÔN.)
FFLUR ( AR Y FFÔN) (tagu) Na, dwi'n iawn, dim ond y glanhawriag sy'n llnau'r study. Well i mi fynd, a cofia ...unrhyw un ond John ac Alun!
ELIN: 'Na welliant ! sna'm byd gwaeth na smel sy'n lingro nagoes.
Clywad chdi'n sôn am John ac Alun fana rwan, 'di nhw dal i fynd yndi? Oedd nain Hendra‘n obsessed efo nhw bechod. Be oedd y gân 'na am gweithio mewn mines aba, chwarelwr, ia? Dod a lwmp i gwddw nain honna. oedd hi isho hi yn cnebrwng hi bechod, ond oedd siop Cymraeg na ar y Maes isho twelve ninety nine am C.D, so gath hi Theme Titanic yn lle. Bechod.
(FFON ELIN YN CANU)
ELIN: Be ma hon 'sho to? soz I have to take this. 
Geidi fynd I ddewis lliw ar y wal yn y meantime. Unrhyw un ar y wal yna, a gwylod yr un yna.
(FFLUR yn edrych ar ei gwinadd, mai’n impressed a shocked, ac yn codi i fynd i ddewis lliwoddi ar y wal)
FFLUR (dawel, i'w hun) waw ! not bad, chwarae teg.
ELIN: ( ar y ffôn) Iawn Mam ! O, ti'm yn sirial? Rhaid chdi just mynd a nhw tŷ dad nhw dden. Ia, wel, ma'n rhaid i fo gymryd nhw. Paid a cymryd shit fo. Deutha fo fynd a nhw i parc neu rwbath. Neith o les iddy fo godi offi dîn, yn lle chwarae x box a gneud tiktoks am fod yn single parent drwy'r dydd...single braincell more like it.
FFLUR YN DOD YN ÔL I'W CHADAIR, WEDI DEWIS LLIW
ELIN : (ar y ffôn) Reit, i have to go wan, textia fi os osa broblam, ar snapchat ddo, cs genai'm credit. taaa...lyv you to.
( I FFLUR)  Soz am hynna. Anti Sandra gwarchod yn sal rwan.  Ma rhaid bod na bug yn mynd rownd ne rwbath. Ti'n iawn wyt?  mae'r bog yn fana os oes 'na banic.
FFLUR ( YN DISGUSTED)  na, wî'n iawn diolch.
ELIN: swni'm yn meindio fflysho'r ex lawr y pan ia! ma'n useless efo'r kids sti. 
FFLUR : ( O DAN EI GWYNT)  tell me about it.
ELIN:  Ond na fo ia, learn by your mistakes medda nhw. life goes on. Gora fedra'i neud ydi bod yn fam da ia.
FFLUR: Clywch clywch.
ELIN YN EDRYCH OGWMPAS FEL TASA 'clywch clywch" WEDI BOD YN ORCHYMYN I WRANDO AR RYW SŴN
ELIN: be?
FFLUR: ddim otch.
(Beat)
ELIN: Gobs nai'm gal  y bug ma, genna'i bottomless brunch dydd Sad.
(cyfeirio at y lliw paent gwinadd) Good choice efo'r lliw babe.​
Gena chdi hubby dden? Since genti ddim ring lly?
FFLUR: Na. been there, got the t shirt ma genna'i ofn.
ELIN: And washed and ironed it ma shwr ia ! You and me both girl.  A fana oni'n meddwl bod gynno ni'm byd in common. 
(FFLUR yn gwneud gwyneb eitha panicked, wedi dychryn bo ganddyn nhw rhywbeth ‘in common’)
(distawrwydd am gwpwl o eiliadau, FFLUR yn sbio lawr ar ei ffôn, yn amlwg yn stressed)
FFLUR: Sori ma’n nwylo i’n chwsu braidd
ELIN : (yn syth bin, bron a torri ar draws) Ddim y bug dio na?!?!?  (gollwn llaw FFLUR)
FFLUR : (offended) Naci! (fwy soft) Gwaith sy’n brysur, lot ar fy mhlât. Stressed masiwr (cyfeirio at y chwys)
ELIN: Ychhh no way babez, lets talk about it. Sisters together ia, let me 
help.
FFLUR: Na na, ma’n oke, fysa ti ddim yn deall.
ELIN: Try me.
FFLUR: Wel, ym. Fi jest angen cwbwlhau gwmynt o betha yn gwaith. (SAIB, wedi bwriadu gorffen yn fana. Ond unwaith mai di dechra siarad am ei phroblemau, di methu stopio) Mae’r gwaith papur yn peilio lân bob dydd. Fi’n gweithio day in a day out. Fi fod yn gweithio nawr, ond oni jest angen gwneud rhywbeth I fi fy hun, tbo? Ond nawr fi’n gwybod fydd hydnoed mwy da fi I neud nawr pan fyddai adref.  A tydio ddim fel alla’i fynd gytre a gofyn am help gan neb. Neu jest rhuwyn I siarad efo. Tydi fy mhroblema I yn ddim byd yn ôl Mam, ma’n chwaer i’n ddoctor felly does gen I ddim hawl I gwyno am ddim byd. Fi just yn teimlo mor… (Stopio’n sydun, teimlo fe lei bod wedi rhannu gormod.)
ELIN: (Syllu ar FFLUR am gwpwl o eiliadau cyn torri’r tensiwn) Ffoc. Hynna serious yndi.
Ond fel odd Nain Hendra’n ddeud “Everything will be ok in the end. And if it’s not ok then it’s not the end”. Anyway,  cyn chdi ddechra crio neu neud scene, dwi di gorffan. (cyfeirio at y gwinedd)
FFLUR: ella bo ti’n iawn (sbio ar y gwinedd, wedi dychryn) ti'n gwbod be, ti'm yn bad after all a mae'r gwinadd yn gret,
ELIN: ti'n gweld , i'm not all botox and onzies Fflur bach.
FFLUR: swni'n licio bwcio chdi eto
ELIN : ddim probs siwr ffluri babez. (tra’n clirio I fyny)
FFLUR: sori, fi’m hydnod di cael dy enw di ? (tra’n rhoid ei chôt ymlaen)
ELIN : Elin, fflur.
FFLUR : Elin Fflur, ti’n genius ! (ffôn yn canu) Don’t worry Gwawri babez, it’s solved.
ELIN : Ma’n ddrwg da fi?

